
	  10.06.2010

	Nr.

Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.29/2010 privind valorificarea surplusului de unităţi ale cantităţii atribuite României prin Protocolul de la Kyoto, trimis comisiei pentru examinare pe fond, cu adresa nr.PL.x332 din 20 mai 2010.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

[image: image1.png]ROMANIA




Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	10.06.2010

	Nr.
	 26/1417


R A P O R T      
asupra proiectului de Lege pentru aprobarea Ordonanţei de urgenţă a Guvernului nr.29/2010 privind valorificarea surplusului de unităţi ale cantităţii atribuite României prin Protocolul de la Kyoto

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 332 din 20 mai 2010, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.29/2010 privind valorificarea surplusului de unităţi ale cantităţii atribuite României prin Protocolul de la Kyoto.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.351/1.04.2010)
· avizul favorabil al Comisiei juridice, de disciplină şi imunităţi (nr. PL-x 332/2010/26.05.2010)

· avizul favorabil al Comisiei pentru buget, finanţe şi bănci (nr.22/299/2.06.2010)

· avizul favorabil al Comisiei pentru industrii şi servicii (nr.23/155/3.06.2010)


Proiectul de lege are ca obiect de reglementare valorificarea eficientă a surplusului de unităţi ale cantităţii atribuite României prin Protocolul de la Kyoto la Convenţia-cadru a Naţiunilor Unite asupra schimbărilor climatice, denumit în continuare Protocolul de la Kyoto, în cadrul stabilit de art.17 al acestui Protocol şi de Deciziile subsecvente adoptate de Conferinţa Părţilor.

Comisia propune Plenului Camerei Deputaţilor adoptarea proiectului de lege cu amendamente admise, astfel cum sunt redate în Anexa la prezentul Raport.
 
Proiectul de lege face parte din categoria legilor ordinare, conform art.76 alin.(2) din Constituţia României, republicată.
La lucrările comisiei au fost prezenţi 32 deputaţi, din totalul de 33 membri ai comisiei.

La dezbaterile care au avut loc în şedinţa comisiei din 8 iunie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Manea Florentina – director în Ministerul Mediului şi Pădurilor şi doamna Doina Constantinescu – şef serviciu în Ministerului Economiei, Comerţului si Mediului de Afaceri.
Raportul comisiei a fost adoptat cu unanimitate de voturi.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru
ANEXA

I. Amendamente admise

În urma dezbaterilor, Comisia propune adoptarea proiectului de lege cu următoarele modificări:

	Nr. crt.
	Textul Ordonanţei de urgenţă a Guvernului nr.29/2010
	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	LEGE

pentru aprobarea Ordonanţei de urgenţă a Guvernului nr.29/2010 privind valorificarea surplusului de unităţi ale cantităţii atribuite României prin Protocolul de la Kyoto

	Nemodificat
	

	2. 
	
	
Articol unic. – Se aprobă Ordonanţa de urgenţă nr.29 din 31 martie 2010 privind valorificarea surplusul de unităţi ale cantităţii atribuite României prin Protocolul de la Kyoto, publicată în Monitorul Oficial al României, Partea I, nr.231 din 13 aprilie 2010. 
	
Articol unic. – Se aprobă Ordonanţa de urgenţă nr.29 din 31 martie 2010 privind valorificarea surplusul de unităţi ale cantităţii atribuite României prin Protocolul de la Kyoto, publicată în Monitorul Oficial al României, Partea I, nr.231 din 13 aprilie 2010, cu următoarea modificare:
	Tehnică legislativă.

	3. 
	ORDONANŢĂ DE URGENŢĂ privind valorificarea surplusului de unităţi ale cantităţii atribuite României prin Protocolul de la Kyoto

	
	Nemodificat
	

	4. 
	
Art.1. – (1) Prezenta ordonanţă de urgenţă stabileşte unele măsuri pentru valorificarea eficientă a surplusului de unităţi ale cantităţii atribuite României prin Protocolul de la Kyoto la Convenţia-cadru a Naţiunilor Unite asupra schimbărilor climatice, în cadrul stabilit de art. 17 al acestui protocol şi de deciziile subsecvente adoptate de conferinţa părţilor.


(2) Valorificarea eficientă a surplusului de unităţi ale cantităţii atribuite se face în cadrul schemelor de investiţii verzi.

	
	Nemodificat
	

	5. 
	
Art. 2. - Pentru aplicarea prezentei ordonanţe de urgenţă, expresiile de mai jos semnifică după cum urmează:


a) Convenţia-cadru a Naţiunilor Unite asupra schimbărilor climatice - UNFCCC, semnată la Rio de Janeiro la 5 iunie 1992, ratificată prin Legea nr.24/1994, publicată în Monitorul Oficial al României, Partea I, nr. 119 din 12 mai 1994;


b) Protocolul de la Kyoto - Protocolul de la Kyoto la Convenţia-cadru a Naţiunilor Unite asupra schimbărilor climatice, ratificat prin Legea nr.3/2001, publicată în Monitorul Oficial al României, Partea I, nr.81 din 16 februarie 2001;


c) cantitatea atribuită - cantitatea de emisii de gaze cu efect de seră care poate fi emisă de un stat prevăzut în anexa B la Protocolul de la Kyoto, în prima perioadă de angajament 2008-2012, fiind alcătuită din numărul total de unităţi ale cantităţii atribuite;


d) unitate a cantităţii atribuite - AAU - 1 tonă CO2 echivalent, calculată pe baza potenţialului de încălzire global;


e) rezerva perioadei de angajament - rezerva de AAU-uri necesară pentru îndeplinirea angajamentului de limitare a emisiilor de gaze cu efect de seră, prevăzut în Protocolul de la Kyoto, pentru conformarea cu reglementările europene în materie şi pentru dezvoltarea economiei;


f) surplusul de AAU-uri - disponibilul pentru comercializare, rezultat al diferenţei dintre cantitatea atribuită şi rezerva perioadei de angajament;


g) comercializarea internaţională a emisiilor - IET - mecanism flexibil prevăzut la art. 17 din Protocolul de la Kyoto prin care statele prevăzute în anexa B la Protocolul de la Kyoto pot comercializa între ele unităţi ale cantităţii atribuite;


h) schema de investiţii verzi - instrument de asigurare a unor beneficii pentru mediu, care constă în valorificarea surplusului de AAU-uri, atât prin comercializarea surplusului de AAU-uri în baza IET, cât şi prin utilizarea veniturilor rezultate pentru finanţarea proiectelor care generează reduceri de emisii de gaze cu efect de seră;


i) contractul de stat pentru comercializarea surplusului de AAU-uri - înţelegere încheiată de către statul român cu alt stat, prevăzut în anexa B la Protocolul de la Kyoto, sau cu altă entitate autorizată de către acesta ce nu are calitatea de subiect de drept internaţional şi care nu este guvernată de dreptul internaţional public;


j) finanţare timpurie - angajamentul asumat de către România în cadrul Consiliului European din decembrie 2009 de a aloca asistenţă financiară statelor aflate în curs de dezvoltare, în vederea adaptării la efectele schimbărilor climatice şi a reducerii emisiilor de gaze cu efect de seră, în perioada 2010-2012.
	
	Nemodificat
	

	6. 
	
Art. 3. - În sensul prezentei ordonanţe de urgenţă, cantitatea atribuită are regimul juridic de bun mobil, incorporal, aflat în proprietatea privată a statului.
	
	Nemodificat
	

	7. 
	      Art.4.-(1)Comercializarea surplusului de AAU-uri se realizează prin transmiterea dreptului de proprietate asupra surplusului de AAU-uri de către Guvernul României, în calitate de reprezentant al statului român, parte la Protocolul de la Kyoto, către celălalt stat contractant sau către statul care a autorizat entitatea contractantă.


(2) Guvernul României asigură îndeplinirea criteriilor de eligibilitate pentru utilizarea mecanismului IET, prevăzute în deciziile aprobate la prima conferinţă a părţilor la Protocolul de la Kyoto, la Montreal în decembrie 2005.

(3) Deciziile care prevăd criteriile de eligibilitate se publică prin ordin al ministrului afacerilor externe în Monitorul Oficial al României, Partea I, în termen de 15 zile de la intrarea în vigoare a prezentei ordonanţe de urgenţă.
	
	Nemodificat
	

	8. 
	
Art.5.- (1)Transmiterea dreptului de proprietate prevăzut la art. 4 alin. (1) se face la data operării transferului de AAU-uri, în Registrul naţional al emisiilor de gaze cu efect de seră al statului contractant sau statului care a autorizat entitatea contractantă, sub condiţia confirmării de către Trezoreria Statului a plăţii integrale a contravalorii acestora.

(2) Comercializarea surplusului de AAU-uri se face prin negociere directă cu toate entităţile prevăzute la art. 2 lit. i).


(3) Criteriul esenţial avut în vedere la încheierea contractului de stat pentru comercializarea surplusului de AAU-uri este oferta cea mai avantajoasă din punct de vedere economic.


(4) Iniţierea şi dezvoltarea schemelor de investiţii verzi se aprobă prin hotărâre a Guvernului, în termen de 15 zile de la intrarea în vigoare a prezentei ordonanţe de urgenţă.
	
	
- La articolul 5, alineatul (1) se modifică şi va avea următorul cuprins:


Art.5.-(1)Transmiterea dreptului de proprietate prevăzut la art. 4 alin. (1) se face la data operării transferului de AAU-uri, în Registrul naţional al emisiilor de gaze cu efect de seră al statului contractant sau statului care a autorizat entitatea contractantă, sub condiţia confirmării plăţii integrale a contravalorii acestora.

(Autor: Comisia pentru administraţie publică, amenajarea teritoriului şi echilibru ecologic)

Nemodificat
Nemodificat
Nemodificat
	Sumele provenite din vânzarea surplusului de AAU-uri se vor încasa în valută, iar ulterior emiterii OUG nr.29/2010 a fost stabilit mecanismul complet prin care se va realiza încasarea sumelor de bani provenite din aceste vânzări. Acest mecanism este descris în art.8 al HG nr.432/2010 privind iniţierea şi dezvoltarea schemelor de investiţii verzi şi are rolul de a simplifica fluxurile financiare între instituţiile implicate, în vederea eficientizării procesului de transfer a sumelor de bani în conturile Administraţiei Fondului pentru Mediu, instituţie care gestionează Fondul pentru Mediu, precum şi a virării sumelor cuvenite la bugetul de stat, potrivit legii.

	9. 
	
Art. 6. - Principiile care stau la baza schemelor de investiţii verzi sunt următoarele:


a) tratamentul egal şi nediscriminatoriu faţă de cumpărătorii surplusului de AAU-uri;


b) comercializarea eficientă a surplusului de AAU-uri;

c) utilizarea eficientă a fondurilor obţinute;


d) transparenţă în selecţionarea proiectelor care generează reduceri de emisii de gaze cu efect de seră;

e) promovarea conceptului de dezvoltare durabilă prin proiectele selecţionate.
	
	Nemodificat
	

	10. 
	      Art.7.-(1)Comercializarea surplusului de AAU-uri se face în baza contractului de stat pentru comercializarea surplusului de AAU-uri.


(2) Contractul de stat pentru comercializarea surplusului de AAU-uri este guvernat şi redactat în concordanţă cu prevederile legislaţiei române, indiferent de naţionalitatea cumpărătorului, cu excepţia situaţiei în care părţile dispun altfel, şi se încheie cel puţin în 4 exemplare, două în limba română şi două într-o altă limbă aleasă de părţi.


(3) Fiecare parte va avea cel puţin câte un exemplar în limba română şi un exemplar în limba străină în care a fost redactat contractul de stat pentru comercializarea surplusului de AAU-uri.

(4) În caz de litigiu prevalează textul în limba română al contractului de stat pentru comercializarea surplusului de AAU-uri, cu excepţia situaţiei în care părţile dispun altfel.
	
	Nemodificat
	

	11. 
	
Art. 8. - Elementele de mandat pentru negocierea şi, respectiv, încheierea contractului de stat pentru comercializarea surplusului de AAU-uri sunt cuprinse în memorandumuri, aprobate de Guvern.
	
	Nemodificat
	

	12. 
	
Art. 9. - Sumele rezultate din comercializarea surplusului de AAU-uri au ca destinaţie finanţarea proiectelor care generează reducerea emisiilor de gaze cu efect de seră.
	
	Nemodificat
	

	13. 
	
Art. 10. - (1) Sumele rezultate din comercializarea surplusului de AAU-uri se fac venit la Fondul pentru mediu şi sunt gestionate de către Administraţia Fondului pentru Mediu, potrivit prevederilor art. 60 alin. (2) din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr.265/2006, cu modificările şi completările ulterioare.


(2) Prin excepţie de la prevederile alin. (1), 10% din valoarea fiecărei tranzacţii până la îndeplinirea sumei angajate de România pentru finanţarea timpurie se fac venit la bugetul de stat.


(3) Proiectele finanţate de către Administraţia Fondului pentru Mediu din veniturile prevăzute la alin.(1) se aprobă prin hotărâre a Guvernului.


	
	Nemodificat

	











1/14
PAGE  
2/14

[image: image2.png]